جامی جیھانیی فیفای ١٩٩٠
جامی جیھانیی فیفای ١٩٩٠ پاڵەوانیەتی ژمارە چواردەمە لەجامی جیھانیی فیفایە کە لەوڵاتی ئیتالیا بەڕێوەچوو. بەمەش ئیتاڵیا بوو بە دووەم وڵات لە دوای مەکسیک کە دووجار میوانداری جامی جیھانیی بکات. ماوەی پاڵەوانیەتییەکە ٨ی حوزەیران تاکوو ٨ی تەممووز ی ١٩٩٠ی خایاند، تێیدا ٢٤ ھەڵبژاردەی نیشتیمانی بەشدارییان تێداکردبوو، تێیدا ھەڵبژاردەی تۆپی پێی ئاڵمانیای ڕۆژاوا بووە پاڵەوانی پاڵەوانییەتییەکە دوای بردنەوە بەئەنجامی ١–٠ بە ھەڵبژاردەی تۆپی پێی ئەرجەنتین، لەم پاڵەوانییەتییە لەکۆی ٥٢ یاری ١١٥ جار گۆڵ ھەژێنراوە، وە یاریکەری ئیتالی سکیلاچی بووە گۆڵکاری خوولەکە بە تۆمارکردنی ٦ گۆڵ وە ھەر خۆشی بوو بە باشترین یاریکەری پاڵەوانیەتییەکە.

دیاریکردنی خانەخوێ 
دەنگدان بۆ موانداریکردنی جامی جیھانی ١٩٩٠ لە ساڵی ١٩٨٤ کرا لە شاری زوریخ لە سویسرا، کە لە کۆتا خولی دەنگدانەکە ئیتاڵیا بە ١١ دەنگ سەرکەوت بەسەر یەکێتی سۆڤیەت کە ٥ دەنگی بە دەست ھێنابوو. بەم جۆرەش ئیتاڵیا بوو بە دووەم وڵات لە دوای مەکسیک کە دووجار میوانداری جامی جیھانیی بکات.

لە ساڵی ١٩٨٣ ھەریەک لە وڵاتەکانی نەمسا، ئینگلتەرا، ئیتاڵیا، فەڕەنسا، یۆنان، یەکێتی سۆڤیەت، ئەڵمانیای ڕۆژاوا، و یوگوسلاڤیا ناوی خۆیان تۆمارکردبوو بۆ میوانداری کردنی جامی جیھانیی ١٩٩٠. پاش مانگێک تەنھا ئینگلتەرا، یۆنان، ئیتاڵیا، و یەکێتی سۆڤیەت مانەوە دوای ئەوەی وڵاتەکانی تر کشانەوە. دواتریش لە کاتی پێشبڕیکێکە ئینگلتەرا و یۆنانیش کشانەوە بەمەش تەنھا ئیتاڵیا و یەکیتی سۆڤیەت لە کۆتا خولی دەنگدانەکە مانەوە. یەکێتی سۆڤیەت بڕیاری بایکۆت کردنی یارییەکانی ئۆڵمپیکی ساڵی ١٩٩٤ کردبوو. ئەمەش کاریگەری زۆری ھەبوو لەسەر دەنگەکانی بۆ میوانداری جامی جیھانی ھەربۆیە ھەڵبژاردەی ئیتاڵیا بوو بە خانەخوێی جامی جیھانیی ١٩٩٠.

بەشداربووان 

ی ڕۆژاوا

 یەکێتی سۆڤیەت

پلەکان 
 پلەی یەکەم: ھەڵبژاردەی تۆپی پێی ئاڵمانیای ڕۆژاوا
 پلەی دووەم: ھەڵبژاردەی تۆپی پێی ئەرجەنتین
 پلەی سێیەم: ھەڵبژاردەی تۆپی پێی ئیتاڵیا
 پلەی چوارەم: ھەڵبژاردەی تۆپی پێی ئینگلتەرا

گۆڵکارانی جامی جیھانیی ١٩٩٠ 
ڕ=ڕیزبەند

ن. ی=ناوی یاریزان

ن. ھـ=ناوی ھەڵبژاردە

ژ. گ=ژمارەی گۆڵ

خەڵاتەکان 

 سالڤاتۆر سکێلاچی خەڵاتی گۆڵکاری پاڵەوانێتییەکەی پێ بەخشرا.
 سالڤاتۆر سکێلاچی خەڵاتی باشترین یاریزانی پاڵەونێتییەکەی پێ بەخشرا.
 ڕۆبێرت پرۆسینیچکی خەڵاتی باشترین یاریزانی لاوی پاڵەوانێتییەکەی پێ بەخشرا.
 ھەڵبژاردەی ئینگلتەرا خەڵاتی یاری خاوێنی پێ بەخشرا.

سەرچاوەکان 
ویکیپیدیای ئینگلیزی

وێبگەی فەرمی فیفا 

پاڵەوانیەتییەکانی جامی جیھانی فیفا
جامی جیھانیی فیفای ١٩٩٠
تۆپی پێ لە ١٩٩٠
جامی جیھانیی فیفا